ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
হঠাৎ করে বৃদ্ধি পাওয়া একটি তরুণ নক্ষত্রের সন্ধান পাওয়ায় ওই গোষ্ঠীর নক্ষত্রগুলির বিষয়ে ধারণা পেতে বিজ্ঞানীদের সুবিধা হবে
নয়াদিল্লী, ২৫ এপ্রিল, ২০২২
বিজ্ঞানীরা হঠাৎ করে বৃদ্ধি পাওয়া একটি তরুণ নক্ষত্রের সন্ধান পেয়েছেন। এরফলে জ্যোর্তিবিজ্ঞানীদের মধ্যে উৎসাহের সঞ্চার হয়েছে কারণ বিজ্ঞানীরা এই ধরণের নক্ষত্রের সাহায্যে নক্ষত্র সৃষ্টির ইতিহাস সম্পর্কে আরও ধারণা পাবেন।
হঠাৎ করে বৃদ্ধি পাওয়া এই ধরণের নক্ষত্রগুলিতে ভর কম থাকে। এর কেন্দ্রে হাইড্রোজেনের মিশ্রণ শুরু হয়না। এছাড়াও মাধ্যকর্ষণীয় সংকোচনের মতো ঘটনা ওই নক্ষত্রগুলির কেন্দ্রে অবিরত চলতে থাকে। এ ধরণের নক্ষত্রের চারপাশে গ্যাস এবং ধূলিকণা থাকে যেগুলি ওই নক্ষত্রের মধ্যে জমা হয়। নক্ষত্রটির ওজন বৃদ্ধির সময় তার ঔজ্জ্বল্য চার থেকে পাঁচ গুণ বেড়ে যায়।
কেন্দ্রীয় বিজ্ঞান ও প্রযুক্তি দপ্তরের সায়্ত্বশাসিত সংস্থা আর্যভট্ট রিসার্চ ইন্সটিটিউট অফ অবজারভেশনাল সায়েন্সেস-এর জ্যোর্তিবিজ্ঞানীরা টাটা ইন্সটিটিউট অফ ফান্ডামেন্টাল রিসার্চ এবং ইন্ডিয়ান ইন্সটিটিউট অফ অ্যাস্ট্রোফিজিক্সের গবেষকদের সঙ্গে যৌথভাবে নানা পরীক্ষা-নিরীক্ষা চালানোর সময় গাইয়া ২০ ইএই নক্ষত্রটির সন্ধান পায়। সেইসময় নক্ষত্রটি সারে চার গুণ বেশি উজ্জ্বল ছিল। আর্যভট্ট রিসার্চ ইন্সটিটিউটের গবেষক অর্পণ ঘোষের নেতৃত্বে একটি দল এই নক্ষত্রটি নিয়ে পরীক্ষা-নিরীক্ষা চালাচ্ছে। এই দলে ওই সংস্থার ডঃ সৌরভ শর্মা ছাড়াও পেনসিলভ্যানিয়া স্টেট ইউনিভার্সিটির ডঃ জো পি নিনান, মুম্বাইয় টাটা ইন্সটিটিউটের ডঃ ডি কে ওঝা এবং ইন্ডিয়ান ইন্সটিটিউট অফ অ্যাস্ট্রোফিজিক্সের ডঃ বি সি ভাট ছাড়াও প্রিন্সটন বিশ্ববিদ্যালয়, ওকলাহামা বিশ্ববিদ্যালয়, জন হফকিন্স বিশ্ববিদ্যালয় এবং ক্যালিফোর্নিয়া বিশ্ববিদ্যালয়ের সদস্যরা রয়েছেন। এছাড়াও মার্কিন যুক্তরাষ্ট্র, থাইল্যান্ড, অস্ট্রেলিয়ার বিভিন্ন প্রতিষ্ঠানের গবেষকরা গাইয়া ২০ ইএই নিয়ে পর্যবেক্ষণ করছেন। গবেষকরা দেখেছেন এই নক্ষত্রটি জীবনকাল অত্যন্ত ক্ষুদ্র। এখন এটি ক্ষয়ে যেতে শুরু করেছে।
গাইয়া ইএই-এর ওপর পরীক্ষা-নিরীক্ষার মাধ্যমে বিজ্ঞানীরা নক্ষত্র সৃষ্টি এবং তার গঠনের বিষয়ে বিভিন্ন ধারণা পাচ্ছেন।
CG/CB/NS
(Visitor Counter : 107
প্রতিরক্ষামন্ত্রক
কোভিড–১৯ এর মোকাবিলায় কভারলস তৈরির জন্য সুতো পরীক্ষার অনুমতি পেল ওএফবি-র দুটি ইউনিট
নতুনদিল্লি, ১১ এপ্রিল, ২০২০
অর্ডন্যান্স ফ্যাক্টরি বোর্ডের  উত্তরপ্রদেশের কানপুরের স্মল আর্মস ফ্যাক্টরি  এবং তামিলনাডুর আভারির হেভি ভেহিকেল ফ্যাক্টরি  কাপড়ের বিশেষ একটি গুণমান যাচাই করার যন্ত্র তৈরির অনুমোদন পেয়েছে । জাতীয় স্তরে পরীক্ষা এবং গুণমান নির্ধারণ সংক্রান্ত প্রতিষ্ঠান ন্যাশনাল অ্যাক্রেডিটেশন বোর্ড ফর টেস্টিং এবং ক্যালিবরেশন ল্যাবোরেটরিস –এই অনুমতি দিয়েছে। এই যন্ত্রের মাধ্যমে কোনো কাপড় কভারলস্ বানাবার উপযুক্ত কিনা তা পরীক্ষা করা যাবে। যন্ত্রটি এএসটিএম ১৬৭০ : ২০০৩ এবং আইএসও ১৬৬০৩ : ২০০৪ মান দুটিকে বজায় রাখতে পেরেছে। বেশ কয়েকটি অর্ডন্যান্স ফ্যাক্টরিকে মাত্র ১৫ দিনের সময়সীমায় এই যন্ত্র তৈরির সুযোগ দেওয়া হয়েছিল।
এই যন্ত্রের মাধ্যমে পরীক্ষার মূল বিষয়টি হল কভারালস বা দেহাবরণ তৈরি করতে যে কাপড় ব্যবহৃত হয়, তার সুতোটি বিভিন্ন চাপে নির্দিষ্ট সময়ের মধ্যে রক্ত ঢোকা আটকাতে পারে কি না তা দেখা। করোনা ভাইরাসে সংক্রমিত রোগীদের চিকিৎসার জন্য দেশজুড়ে স্বাস্থ্যকর্মীদের এই কভারালসটির বিশেষ প্রয়োজন রয়েছে। সেই কারণে কাপড়ের গুণমান পরীক্ষা করা অত্যন্ত জরুরী।
এতদিন, কোয়েম্বাটোরে সাউথ ইন্ডিয়ান টেক্সটাইল রিসার্চ অ্যাসোসিয়েশন  এই পরীক্ষার কাজটি করত। দেশজুড়ে প্রতিরোধমূলক নিয়ন্ত্রণ ব্যবস্থা জারী হবার পর কভারালস কাপড়ের গুণমান পরীক্ষা করার ক্ষেত্রে সমস্যা দেখা দিয়েছিল। এনএবিএল–এর থেকে অনুমতি পাওয়ার পর, গুণমান পরীক্ষার আরেকটি কেন্দ্র, দক্ষিণভারতে এবং উত্তরভারতে প্রথম একটি কেন্দ্র, তৈরি করা সম্ভব হয়েছে।
এরফলে ওএফবি-র উত্তরভারতের ৪টি কারখানা এবং তামিলনাডুতে একটি কারখানায় কভারালস তৈরি করা যাবে। এছাড়া অন্য যে সমস্ত প্রতিষ্ঠানগুলি কভারালস তৈরির কাজে যুক্ত, তারাও কাপড়ের গুণমাণ সংক্রান্ত এই পরীক্ষাটি নতুন এই দুটি কেন্দ্রে করতে পারবে।
(CG/CB
কেন্দ্রীয়মন্ত্রিসভা
আতিথেয়তা ও সংশ্লিষ্ট ক্ষেত্রগুলির জন্য ইসিএলজিএস-এর সীমা বৃদ্ধির সিদ্ধান্ত কেন্দ্রীয় মন্ত্রিসভার
নয়াদিল্লি, ১৭ আগস্ট ২০২২
ইমার্জেন্সি ক্রেডিট লাইন গ্যারান্টি স্কিম -এর সীমা ৪ লক্ষ ৫০ হাজার কোটি টাকা থেকে ৫ লক্ষ কোটি টাকা করার সিদ্ধান্ত নিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ ইসিএলজিএস-এর সীমা আরও ৫০ হাজার কোটি টাকা বৃদ্ধির প্রস্তাবে অনুমোদন দেওয়া হয়। তবে শুধুমাত্র আতিথেয়তা ও সংশ্লিষ্ট শিল্পক্ষেত্রেই এই অতিরিক্ত অর্থ কাজে লাগানো যাবে। আতিথেয়তা সহ সংশ্লিষ্ট ক্ষেত্রগুলির কাজ কোভিড-১৯ অতিমারীজনিত পরিস্থিতিতে বিশেষভাবে ব্যহত হচ্ছিল।
প্রসঙ্গত উল্লেখ্য, ইসিএলজিএস হল সরকারের একটি নিরবচ্ছিন্ন প্রকল্প। এটির মেয়াদ আগামী ৩১ মার্চ, ২০২৩ পর্যন্ত। গত ৫ আগস্ট, ২০২২ পর্যন্ত এই প্রকল্পের আওতায় ঋণ সহায়তা দেওয়া হয়েছে প্রায় ৩ লক্ষ ৬৭ হাজার কোটি টাকা।
PG/SKD/DM
(
রাষ্ট্রপতিরসচিবালয়
ভার্চুয়াল মাধ্যমে আইসিসিআর সদর দফতরে অটল বিহারী বাজপেয়ীর প্রতিকৃতি উন্মোচন রাষ্ট্রপতি'র
নতুন দিল্লি, ১৬ আগস্ট, ২০২০
রাষ্ট্রপতি শ্রী রাম নাথ কোবিন্দ ভার্চুয়াল মাধ্যমে ভারতীয় সাংস্কৃতিক সম্পর্ক পর্ষদ 'এর সদর দফতরে অটল বিহারী বাজপেয়ীর প্রতিকৃতির আবরণ উন্মোচন করেছেন।প্রাক্তন প্রধানমন্ত্রী অটল বিহারী বাজপেয়ী'র দ্বিতীয় মৃত্যুবার্ষিকীতে আজ এই প্রতিকৃতির আবরণ উন্মোচন করেন রাষ্ট্রপতি।১৯৭৭ থেকে ১৯৭৯ সাল পর্যন্ত বাজপেয়ী যখন বিদেশ মন্ত্রী ছিলেন, তখন আইসিসিআর'র সভাপতি হিসাবে দায়িত্বভার সামলেছিলেন।
অনুষ্ঠানে রাষ্ট্রপতি বলেন, "আজ এই ভার্চুয়াল অনুষ্ঠানের মধ্যে দিয়ে আমরা এমন এক উজ্জ্বল জাতীয়তাবাদী নেতৃত্বের প্রতি শ্রদ্ধা জানাচ্ছি, যিনি ভারতের রাজনীতিতে অনেক গৌরবময় অধ্যায় তৈরি করেছিলেন।" রাষ্ট্রপতি বলেছেন অটলজী সর্বদা উদার চিন্তাভাবনা এবং গণতান্ত্রিক আদর্শের প্রতি দৃঢ়প্রতিজ্ঞ ছিলেন। তিনি অনন্য ব্যক্তিত্বের স্বাক্ষর রেখে গেছেন । দলের কর্মী, সংসদ সদস্য, সংসদের গুরুত্বপূর্ণ স্থায়ী কমিটির চেয়ারম্যান, বিরোধীদলের নেতা, বিদেশমন্ত্রী ও প্রধানমন্ত্রী হিসাবে বিভিন্ন ক্ষেত্রে তিনি বিভিন্ন ভূমিকা পালন করেছেন। রাষ্ট্রপতি বলেন, অটলজী'র আচরণ সমস্ত রাজনৈতিক দলের কাছেই শিক্ষণীয় এবং তিনি শিখিয়েছিলেন দেশের মানুষের জন্য জাতীয় স্বার্থ সর্বদা আগে।
রাষ্ট্রপতি বলেন কোভিড -১৯ এর কারণে পুরো বিশ্ব বিপদের মধ্যে রয়েছে। তবে তিনি আত্মবিশ্বাস ব্যক্ত করে বলেন যে, "এই মহামারী থেকে সুস্থ হয়ে উঠার পরে আমরা দ্রুত অগ্রগতি ও সমৃদ্ধির পথে এগিয়ে যাব এবং একবিংশ শতাব্দী ভারতের শতাব্দী হিসেবে গড়ার অটলজীর স্বপ্নকে বাস্তবায়িত করতে সক্ষম হব।"
আজ সকালে, রাষ্ট্রপতি প্রাক্তন প্রধানমন্ত্রী অটল বিহারী বাজপেয়ীর দ্বিতীয় মৃত্যুবার্ষিকীতে শ্রদ্ধা জানাতে তাঁর স্মৃতিসৌধটি পরিদর্শন করেন।
(CG/SS
প্রতিরক্ষামন্ত্রক
গুজরাটের কেভাডিয়ায় ২০২২এর ডেফএক্সপো-এর প্রস্তুতি পর্যালোচনা করেছেন প্রতিরক্ষা মন্ত্রী শ্রী রাজনাথ সিং
নয়াদিল্লী, ২ সেপ্টেম্বর, ২০২১
প্রতিরক্ষা মন্ত্রী শ্রী রাজনাথ সিং এবং গুজরাটের মুখ্যমন্ত্রী শ্রী বিজয় রুপানী আজ গুজরাটের কেভাডিয়ায় ২০২২এর ডেফএক্সপো-এর প্রস্তুতি পর্যালোচনা করেছেন। ভূমি, জল, আকাশপথে প্রতিরক্ষা ব্যবস্থাপনা সহ দেশের অভ্যন্তরীণ নিরাপত্তা ব্যবস্থার প্রদর্শনী ডেফএক্সপো-এর দ্বাদশ সংস্করণ অনুষ্ঠিত হবে মার্চের ১০-১৩ তারিখ গুজরাটের গান্ধীনগরে।
বৈঠকে শ্রী সিং প্রতিরক্ষা মন্ত্রক এবং গুজরাট সরকারের উচ্চপদস্থ আধিকারিকদের সঙ্গে পূর্ববর্তী ডেফএক্সপো-এর বিষয়ে পর্যালোচনা করেন। ২০২০র ফেব্রুয়ারিতে উত্তরপ্রদেশের রাজধানী লক্ষ্মৌয় ডেফএক্সপো সফলভাবে আয়োজিত হয়েছিল। কেন্দ্র ও রাজ্য সরকারের যৌথ উদ্যোগে প্রতিরক্ষা সংক্রান্ত এই প্রদর্শনীটি যথেষ্ঠ সফল ছিল। স্বাধীনতা ৭৫তম বর্ষে আজাদি কা অমৃত মহোৎসবের উদযাপনের সঙ্গে ২০২২এর ডেফএক্সপো অনুষ্ঠিত হবে।
প্রতিরক্ষা মন্ত্রী প্রস্তুতির পর্যালোচনা করে সন্তোষ প্রকাশ করেছেন। তিনি আশা করেন পূর্ববর্তী এক্সপোগুলির থেকে আগামী এক্সপোতে আরও বেশি দেশ-বিদেশের সংস্থা অংশ নেবে। দেশে তৈরি সামগ্রীর গুণমান বিশ্বের চাহিদা অনুযায়ী তৈরি করার যে পরিকল্পনা সরকারের রয়েছে তা বাস্তবায়নের মধ্যে দিয়ে ভারত আন্তর্জাতিক স্তরে উৎপাদন কেন্দ্র হয়ে উঠবে বলে শ্রী সিং আশাপ্রকাশ করেন। এর মধ্য দিয়ে প্রধানমন্ত্রী শ্রী নরেন্দ্র মোদীর আত্মনির্ভর ভারতের স্বপ্ন পূরণ হবে, প্রতিরক্ষা ক্ষেত্রে আমদানি নির্ভরতা হ্রাস পাবে, ভারত প্রতিরক্ষা সরঞ্জাম রপ্তানী করতে পারবে।
২০২২এর ডেফএক্সপো আয়োজনের জন্য প্রতিরক্ষা মন্ত্রক এবং গুজরাট সরকারের মধ্যে শ্রী সিং-এর উপস্থিতিতে একটি সমঝোতাপত্র স্বাক্ষরিত হয়। এই প্রদর্শনীর অঙ্গ হিসেবে হেলিপ্যাড এক্সিবিশন সেন্টারে কিছু স্টল থাকবে। মহাত্মা মন্দির কনভেনশন অ্যান্ড এক্সিবিশন সেন্টারে সেমিনারের আয়োজন করা হবে। এছাড়াও আমেদাবাদে সবরমতী নদীর তীরে প্রতিরক্ষা সরঞ্জাম হাতে-কলমে ব্যবহার করা দেখানো হবে। ২০২৪ সালের মধ্যে ভারতের ৫০০ কোটি মার্কিন ডলারের সমতুল প্রতিরক্ষা সরঞ্জাম রপ্তানীর পরিকল্পনা রয়েছে। সেই পরিকল্পনাকে সফল করার জন্য বিভিন্ন উদ্যোগ নেওয়া হচ্ছে।
কোভিড বিধি মেনে এই প্রদর্শনীর আয়োজন করা হবে। প্রতি বছর ডেফএক্সপো-এর ব্যাপ্তি বৃদ্ধি পাচ্ছে। ২০২০র ডেফএক্সপো ৭৫ হাজার বর্গমিটার এলাকা জুড়ে অনুষ্ঠিত হয়। সেখানে ১ হাজারের বেশি সংস্থা যোগ দিয়েছিল। ২০০টি সংস্থার মধ্যে সমঝোতা হয়। ১২ লক্ষ মানুষ ২০২০র এক্সপোতে যোগদান করেন। ২০২১এ এয়ারো ইন্ডিয়া প্রদর্শনী কোভিড বিধি মেনে আয়োজিত হয়। ব্যাঙ্গালোরে অনুষ্ঠিত এই প্রদর্শনীর আয়োজন করেছিল প্রতিরক্ষা সরঞ্জাম উৎপাদক দপ্তর।
CG/CB/NS
(Visitor Counter : 153
প্রতিরক্ষামন্ত্রক
মিশন সাগর প্রকল্পের অঙ্গ হিসেবে ভারতীয় নৌবাহিনীর জাহাজ সাবিত্রী চিকিৎসা সরঞ্জাম নিয়ে বাংলাদেশ রওনা দিয়েছে
নতুন দিল্লি, ৩১ আগস্ট, ২০২১
মিশন সাগর প্রকল্পের অঙ্গ হিসেবে ভারতীয় নৌবাহিনীর অফশোর টহল জাহাজ সাবিত্রী চিকিৎসা সরঞ্জাম নিয়ে বিশাখাপত্তনম থেকে ৩০ আগস্ট বাংলাদেশের উদ্দেশ্যে রওনা দিয়েছে। জাহাজটি চট্টগ্রাম যাবে। বাংলাদেশ সরকারের অনুরোধে ভারত সে দেশে করোনা অতিমারি মোকাবিলায় সে দেশের সেনাবাহিনী ও সরকারি সংস্থার প্রচেষ্টাকে সহায়তা করবে। জাহাজটিতে দুটি ৯৬০ এলপিএম মেডিকেল অক্সিজেন প্লান্ট  রয়েছে। এর একটি বাংলাদেশ নৌ বাহিনী এবং অন্যটি ঢাকা মেডিকেল কলেজে দেওয়া হবে। জাহাজটি বাংলাদেশে পৌঁছাবে ২ সেপ্টেম্বর।
ভারতীয় নৌবাহিনীর অফশোর টহল জাহাজ দেশে নির্মিত একটি জাহাজ, এটি বিশাখাপত্তনমে ইস্টার্ন নাভাল কমান্ডের অধীনে রয়েছে। ভারত সরকারের সাগর  প্রকল্প অনুযায়ী মানবিক কারণে বিভিন্ন দেশে চিকিৎসা সরঞ্জাম পৌঁছে দেওয়ার ব্যবস্থা করা হচ্ছে।
ভারত ও বাংলাদেশের মধ্যে একটি নিবিড় এবং দীর্ঘদিনের সম্পর্ক রয়েছে, যা বছরের পর বছর ধরে শক্তিশালী হয়েছে। দু দেশের জনগণের মধ্যে রয়েছে সাংস্কৃতিক বন্ধন।
CG/ SB
(Visitor Counter : 110
প্রধানমন্ত্রীরদপ্তর
প্রধানমন্ত্রীর বারাণসী সফর
বারাণসী বিমানবন্দরে লাল বাহাদুর শাস্ত্রীর মূর্তির আবরণ উন্মোচন করলেন
বারাণসীতে বৃক্ষরোপণ অভিযানে সামিল হলেন
নয়াদিল্লি, ০৬ জুলাই, ২০১৯
প্রধানমন্ত্রী শ্রী নরেন্দ্র মোদী আজ উত্তর প্রদেশের বারাণসী সফরে গিয়ে একাধিক কর্মসূচিতে অংশ নেন।
বারাণসীতে শ্রী মোদী প্রাক্তন প্রধানমন্ত্রী শ্রী লাল বাহাদুর শাস্ত্রী আন্তর্জাতিক বিমানবন্দরে তাঁর পূর্ণাবয়ব মূর্তির আবরণ উন্মোচন করেন। এরপর, তিনি বারাণসীর আনন্দকানন বটিকাতে বৃক্ষরোপণ অভিযানের সূচনা করেন।
পরে, শ্রী মোদী মন মহলে ভারচ্যুয়াল সংগ্রহালয় ঘুরে দেখেন। বারাণসী শহরের সাংস্কৃতিক কেন্দ্রবিন্দু দশাশ্বমেধ ঘাটে এই সংগ্রহালয় গড়ে উঠেছে। সাংস্কৃতিক ঐতিহ্যের বিভিন্ন দিক এই সংগ্রহালয়ে জায়গা পেয়েছে।
CG/BD/SB
(Visitor Counter : 76
শিল্পওবাণিজ্যমন্ত্রক
ভারত ও আফ্রিকা ঐতিহাসিক ও সাংস্কৃতিক মেলবন্ধনের স্বাভাবিক অংশীদার : কেন্দ্রীয় বাণিজ্য ও শিল্পমন্ত্রী শ্রী পীযুষ গোয়েল
নতুনদিল্লি, ১৫ জুন ২০২৩
(কেন্দ্রীয় বাণিজ্য ও শিল্প, ক্রেতা সুরক্ষা, খাদ্য ও গণবন্টন এবং বস্ত্রমন্ত্রী মন্ত্রী শ্রী পীযুষ গোয়েল বলেছেন, ভারত ও আফ্রিকা ঐতিহাসিক ও সাংস্কৃতিক মেলবন্ধনের স্বাভাবিক অংশীদার ।‘ভারত-আফ্রিকা সমৃদ্ধ অংশীদার’ শীর্ষক বিষয়ের ওপর ১৮ তম সিআইআই-এক্সিম ব্যাঙ্ক কনক্লেভের মূল ভাষণে একথা জানান তিনি । কেন্দ্রীয় মন্ত্রী বলেন, মহাত্মাগান্ধী দক্ষিণ আফ্রিকায় সত্য ও অহিংসার নীতি তুলে ধরেছিলেন যা নেলসন ম্যান্ডেলা এগিয়ে নিয়ে গিয়েছিলেন ।
কেন্দ্রীয় মন্ত্রী আফ্রিকা অঞ্চলে ১৫ জন রাষ্ট্রদূতের সঙ্গে সাম্প্রতিক আলাপচারিতার কথা উল্লেখ করেন, যা এই সম্পর্ককে আরও জোরদার করার পক্ষে এক দৃঢ় পদক্ষেপ । তিনি বলেন, আফ্রিকার সঙ্গে ভারতের দ্বিপাক্ষিক বাণিজ্য ২০২২-২৩ অর্থবর্ষে ৯ দশমিক দুই-ছয় শতাংশ বৃদ্ধি পেয়ে ১০ হাজার কোটি মার্কিন ডলারে পৌঁছেছে । ২০৩০ সালে এই বাণিজ্যের পরিমাণ দ্বিগুণ হয়ে ২০ হাজার কোটি মার্কিন ডলারে পৌঁছবে বলে আশাপ্রকাশ করেন তিনি । কেন্দ্রীয় মন্ত্রী বলেন, তরুণ উচ্চাকাঙ্খী সাধারণ মানুষ এই লক্ষ্য অর্জনে সাহায্য করতে পারে ।
শ্রী গোয়েল বলেন আফ্রিকার ২৭ টি স্বল্প উন্নত দেশ ইতিমধ্যেই শুল্ক মুক্ত কর সুবিধা থেকে উপকৃত হয়েছে । তিনি বলেন প্রধানমন্ত্রী শ্রী নরেন্দ্র মোদী বিগত ৯ বছরে যেভাবে একক অংশীদার হিসেবে পথ চলার দিশা দেখিয়েছেন তারই অঙ্গ হিসেবে ভারত ও আফ্রিকার সম্পর্ক মজবুত হয়েছে । এই প্রসঙ্গে তিনি প্রধানমন্ত্রীর উদ্ধৃতি তুলে ধরে বলেন “আফ্রিকা আমাদের অগ্রাধিকারের শীর্ষে থাকবে । আমরা আফ্রিকার সঙ্গে আমাদের সম্পৃক্তাকে নিবিড় ও গভীর করবো । আমরা যে পথ অবলম্বন করেছি, সেটি সুস্থায়ী ও নিয়মিত ভিত্তিতে চলতে থাকবে । “
শ্রী গোয়েল বলেন ভারত ও আফ্রিকার সম্পর্ক বিশ্বের জনসংখ্যার প্রায় এক তৃতীয়াশ মানুষের স্বপ্ন এবং আকাঙ্খাপূরণে সহায়তা করবে । কীভাবে ভারত গ্লোবাল সাউথের কন্ঠস্বর হয়ে উঠতে পারেন তার ওপর জোর দেন তিনি । কেন্দ্রীয় মন্ত্রী বলেন আফ্রিকার প্রয়োজনে ও কাজের বন্ধু দেশ ভারত । বসুধৈব কুটুম্বকমের চিন্তা-ভাবনাকে সামনে রেখে কোভিড-১৯ মহামারি চলাকালীন ভারত আফ্রিকার ভাই-বোনদের জন্য ওষুধ, টিকা এবং অন্যান্য সরঞ্জামের সহায়তা দিয়েছে । শ্রী গোয়েল “এক বিশ্ব, এক গ্রিড “-এর স্বপ্নকে বাস্তবায়িত করতে পুনর্নবীকরণ যোগ্য শক্তি ক্ষেত্রে ভারত ও আফ্রিকার মধ্যে সহযোগিতার ওপর জোর দেন । আন্তর্জাতিক সৌর জোটের ২০-টিরও বেশি আফ্রিকা দেশের অংশগ্রহণের প্রশংসা করেন তিনি ।
কেন্দ্রীয় মন্ত্রী জানান ভারত দৃঢ়ভাবে বিশ্বাস করে যে বর্তমান সময়ে বিশ্বে আফ্রিকার উত্থান খুব প্রয়োজন । ভারতের স্টার্টআপ বিপ্লব, কোউইন, ইউপিআই, এক দেশ এক রেশন কার্ড-এর মতো ডিজিটাল পাবলিক ইনফ্রাস্ট্রাকচার মানুষের জীবনযাত্রা ও ব্যবসা সহজ করতে সাহায্য করেছে । কেন্দ্রীয় মন্ত্রী ভারত ও আফ্রিকার মধ্যে অংশীদারিত্ব আরও মজবুত করার ওপর জোর দেন ।
CG/SS/CS….
নির্বাচনকমিশন
পশ্চিমবঙ্গ এবং ত্রিপুরায় পরবর্তী পর্যায়ের ভোটগ্রহণের জন্য ভিডিও কনফারেন্সের মাধ্যমে নির্বাচন কমিশন ও কেন্দ্রীয় পর্যবেক্ষকদের মধ্যে নির্বাচনী ব্যবস্থাপনা পর্যালোচনা বৈঠক
নয়াদিল্লি, ১৫ এপ্রিল, ২০১৯
সাধারণ নির্বাচনের দ্বিতীয় এবং তৃতীয় দফার ভোটগ্রহণের জন্য পশ্চিমবঙ্গ এবং ত্রিপুরায় নির্বাচনী ব্যবস্থাপনা পর্যালোচনা করার জন্য মুখ্য নির্বাচন কমিশনার শ্রী সুনীল অরোরা এবং অন্য দুই নির্বাচন কমিশনার শ্রী অশোক লাভাসা এবং শ্রী সুশীল চন্দ্র আজ  ভিডিও কনফারেন্সিং-এর মাধ্যমে নির্বাচনী পর্যবেক্ষকদের সঙ্গে বৈঠক করেন। বৈঠকে পশ্চিমবঙ্গের ৩ – জলপাইগুড়ি, ৪ – দার্জিলিং, ৫ – রায়গঞ্জ, ৬ – বালুরঘাট, ৭ – মালদা উত্তর, ৮ – মালদা দক্ষিণ, ৯ – জঙ্গিপুর, ১১ – মুর্শিদাবাদ এবং ত্রিপুরার ত্রিপুরা পূর্ব লোকসভা কেন্দ্রের জন্য নিযুক্ত সাধারণ পর্যবেক্ষক, পুলিশ পর্যবেক্ষক এবং ব্যয় সংক্রান্ত পর্যবেক্ষকরা উপস্থিত ছিলেন।
ভোটগ্রহণ কেন্দ্রে ভোটারদের ন্যূনতম সুযোগ-সুবিধা, ভিন্নভাবে সক্ষমদের জন্য বিশেষ ব্যবস্থাপনা, ফটো ভোটার স্লিপের বিষয়ে ভোটারদের মধ্যে সচেতনতা বৃদ্ধি এবং ভোটগ্রহণের দিন কমিশন নির্ধারিত ১২টি ভোটার চিহ্নিতকরণ নথির মধ্যে যে কোন একটি নিয়ে ভোট দেওয়ার বিষয়ে সাধারণ পর্যবেক্ষকরা কমিশনকে অবগত করেন। নির্বাচনের এই সমস্ত প্রস্তুতি ছাড়াও বিভিন্ন রাজনৈতিক দলের কাছ থেকে পর্যবেক্ষকরা যে সমস্ত অভিযোগ পেয়েছেন, সে বিষয়েও পর্যালোচনা করে কমিশন। বিভিন্ন কেন্দ্রে যারা ভোটগ্রহণের সময় সমস্যা তৈরি করে তাদের বিরুদ্ধে কি কি ব্যবস্থা নেওয়া হয়েছে তা নিয়েও বৈঠকে আলোচনা হয়।
কমিশন, প্রতিটি লোকসভা আসনে কত কেন্দ্রীয় সশস্ত্র বাহিনী মোতায়েন করা হবে, তা নিয়েও আলোচনা করে। পুলিশ পর্যবেক্ষকরা জেলাস্তরে নিরাপত্তা বাহিনী মোতায়েনের বিষয়ে বিস্তারিতভাবে জানান। ভোটারদের আস্থা বাড়াতে কেন্দ্রীয় বাহিনী দিয়ে বিভিন্ন এলাকায় টহল দেওয়া এবং আইন-শৃঙ্খলা পরিস্থিতি নিয়েও বৈঠকে আলোচনা হয়। বৈঠকে বিশেষ কেন্দ্রীয় পুলিশ পর্যবেক্ষক হিসেবে পশ্চিমবঙ্গ এবং ঝাড়খণ্ডের দায়িত্বপ্রাপ্ত শ্রী বিবেক দুবে এবং ত্রিপুরা ও মিজোরামের দায়িত্বপ্রাপ্ত শ্রী এম কে দাস উপস্থিত ছিলেন।
ব্যয় সংক্রান্ত পর্যবেক্ষকরা ফ্লাইং স্কোয়াড, বিশেষ পর্যবেক্ষক দল, ভিডিও-র মাধ্যমে নজরদারি দল, অভিযোগ সংক্রান্ত সেল এবং প্রার্থীদের অ্যাকাউন্টের বিষয়ে নজরদারির তথ্য কমিশনকে জানান।
কমিশন পর্যবেক্ষকদের কাজে সন্তোষ প্রকাশ করেছে। অবাধ, শান্তিপূর্ণ এবং গ্রহণযোগ্যভাবে নির্বাচন পরিচালনা করার ক্ষেত্রে কমিশন পর্যবেক্ষকদের সদা সতর্ক থাকার পরামর্শ দিয়েছে।
CG/CB/DM
(Visitor Counter : 116
স্বাস্থ্যওপরিবারকল্যাণমন্ত্রক
রাজ্য-কেন্দ্রশাসিত অঞ্চলগুলির কাছে কোভিড-১৯ টিকা যোগান সম্পর্কিত সর্বশেষ তথ্য
রাজ্য-কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি টিকার ডোজ সরবরাহ
রাজ্য-কেন্দ্রশাসিত অঞ্চলগুলির কাছে ১৫ কোটি ৪ লক্ষের বেশি টিকার ডোজ রয়েছে
নয়াদিল্লী, ৩ জুন, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ই জানুয়ারি শুরু হয়। অবশ্য সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১-শে জুন। টিকার যোগানের ওপর ভিত্তি করে টিকাকরণের পরিধি বাড়ানো হচ্ছে সেইসঙ্গে আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে যাতে আগেভাগে টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকার উৎপাদক সংস্থাগুলির কাছে থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৫৮ হাজার ৮৬৫-টি টিকার ডোজ বিনামূল্যে সরবরাহ করা হয়েছে।
এমনকি রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৫ কোটি ৪ লক্ষ ৯৫ হাজার ৮৪৫টি টিকার ডোজ হাতে রয়েছে।
CG/SS/NS
(Visitor Counter : 85
প্রতিরক্ষামন্ত্রক
ইন্দ্র নেভি - ২০
নয়াদিল্লি, ০৪ সেপ্টেম্বর, ২০২০
ভারতীয় নৌ-বাহিনী রাশিয়ার নৌ-বাহিনীর সঙ্গে বঙ্গোপসাগরে দ্বিবার্ষিক যৌথ নৌ-মহড়া ‘ইন্দ্র নেভি – ২০’ শুরু করেছে। আজ ও আগামী কাল চলবে এই নৌ-মহড়া। ২০০৩ সালে দু’দেশের মধ্যে এই নৌ-মহড়ার সূচনা হয়েছিল।উল্লেখ্য বঙ্গোপসাগরের যখন এই মহড়া চলছে, তখন ভারতের প্রতিরক্ষা মন্ত্রী শ্রী রাজনাথ সিং গত তেসরা সেপ্টেম্বর থেকে রাশিয়া সফরে রয়েছেন। তিনি রাশিয়ার প্রতিরক্ষা মন্ত্রী জেনারেল সার্গেই শৈগুর – এর আমন্ত্রণে এই সফর করছেন। দ্বিতীয় বিশ্ব যুদ্ধের ৭৫তম বার্ষিকী স্মরণে দু’দেশের পারস্পরিক সম্পর্ক ও দ্বিপাক্ষিক সহযোগিতা বৃদ্ধি সহ একাধিক বিষয় নিয়ে দু’দেশের প্রতিরক্ষা মন্ত্রীর মধ্যে আলোচনা হবে।
ইন্দ্র নেভি – ২০২০ মহড়ার প্রাথমিক লক্ষ্যই হ’ল দু’দেশের নৌ-বাহিনীর মধ্যে পারস্পরিক সহযোগিতা এবং বহুমুখী সামুদ্রিক কার্যকলাপ ক্ষেত্রে পারস্পরিক সম্পর্ক বৃদ্ধি। কোভিড-১৯ মহামারীর জন্য সুনির্দিষ্ট বিধিনিষেধের কারণে এ বছর ইন্দ্র নেভি – ২০২০ ‘নন-কন্টাক্ট সমুদ্র-ভিত্তিক’ হবে।
মহড়া চলাকালীন ক্ষেপণাস্ত্র ধ্বংসকারী রণবিজয় দেশীয় যুদ্ধ জাহাজ সহাদ্রি এবং শক্তি ট্যাঙ্কার ও হেলিকপ্টারের মাধ্যমে বিভিন্ন কৃৎকৌশল প্রদর্শিত হবে। শ্রীলঙ্কার উপকূলে এই মহড়া চলবে। এই মহড়ায় রাশিয়ার নৌ-বাহিনী একাধিক অত্যাধুনিক নৌ-যুদ্ধ জাহাজ অংশ নেবে। এই মহড়ার মাধ্যমে দু’দেশের মধ্যে পারস্পরিক নৌ-সম্পর্ক আরও সুদৃঢ় হবে বলে মনে করা হচ্ছে।
(CG/SS/SB
প্রধানমন্ত্রীরদপ্তর
২০২০-র স্মার্ট ইন্ডিয়া হ্যাকাথনের চূড়ান্ত পর্বে বক্তব্য রাখবেন প্রধানমন্ত্রী
নতুনদিল্লি, ৩১শে আগস্ট, ২০২০
প্রধানমন্ত্রী শ্রী নরেন্দ্র মোদী পয়লা আগস্ট ভিডিও কনফারেন্সের মাধ্যমে ২০২০-র স্মার্ট ইন্ডিয়া হ্যাকাথনের চূড়ান্ত পর্যায় অর্থাৎ গ্র্যান্ড ফিনালেতে বক্তব্য রাখবেন। এই অনুষ্ঠানে তিনি ছাত্রছাত্রীদের সঙ্গে মত বিনিময়ও করবেন।
আমাদের দৈনন্দিন জীবনে যে সব সমস্যাগুলির আমরা প্রতিনিয়ত সম্মুখীন হই, সেগুলির কয়েকটি সমাধানের জন্য দেশজুড়ে ছাত্রছাত্রীদের এই প্ল্যাটফর্ম হল দ্য স্মার্ট ইন্ডিয়া হ্যাকাথন। এর মাধ্যমে উদ্ভাবনী সংস্কৃতি ও নানা সমস্যার সমাধান করার মানসিকতা গড়ে তুলতে উৎসাহ দেওয়া হয়। প্রচলিত ধারণার বাইরে বেড়িয়ে এসে নতুন ভাবে চিন্তা করার তরুণ মনের ক্ষমতা বৃদ্ধিতে এটি খুব ফলপ্রসূ বলে ইতিমধ্যেই প্রমাণিত।
প্রথম স্মার্ট ইন্ডিয়া হ্যাকাথন আয়োজিত হয় ২০১৭ সালে। সেবার ৪২০০০ ছাত্রছাত্রী অংশ নিয়েছিল। ২০১৮তে ১ লক্ষ এবং ২০১৯-এ এই সংখ্যা বেড়ে হয়েছে ২ লক্ষ। প্রথম পর্যায়ের ২০২০-র স্মার্ট ইন্ডিয়া হ্যাকাথনে সাড়ে চার লক্ষ ছাত্রছাত্রী অংশ নিয়েছিল। এই বছরের সফট ওয়্যার সংস্করণের মাধ্যমে চূড়ান্ত পর্যায়ে ১০ হাজারের বেশী ছাত্রছাত্রী অংশ নেবে। দেশের বিভিন্ন প্রান্ত থেকে তাঁরা বিশেষভাবে তৈরি উন্নত প্ল্যাটফর্মে ৩৭টি কেন্দ্রীয় সরকারী দপ্তর, ১৭টি রাজ্য সরকারের এবং ২০টি শিল্প প্রতিষ্ঠানের মোট ২৪৩টি সমস্যার সমাধান করবার জন্য চেষ্টা চালাবে।
(CG/CB
কেন্দ্রীয়মন্ত্রিসভা
জন প্রশাসনের পুনর্গঠন এবং প্রশাসনিক সংস্কারের জন্য ভারত ও গাম্বিয়ার মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লী, ৩০ জুন, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতের কর্মী, জন-অভিযোগ ও পেনশন মন্ত্রকের প্রশাসনিক সংস্কার ও জন-অভিযোগ দপ্তর এবং গাম্বিয়ার রাষ্ট্রপতির দপ্তরের পাবলিক সার্ভিস কমিশনের মধ্যে যে সমঝোতাপত্র স্বাক্ষরিত হয়েছে কেন্দ্রীয় মন্ত্রিসভা তাতে অনুমোদন দিয়েছে। জন প্রশাসনের পুনর্গঠন এবং প্রশাসনিক সংস্কার এই সমঝোতার মূল উদ্দেশ্য।
প্রভাব
এই সমঝোতাপত্রের ফলে দুটি দেশের জন প্রশাসনের বিষয়ে পারস্পরিক বোঝাপড়া দৃঢ় হবে। উভয় দেশের মধ্যে প্রশাসনিক কাজকর্মের যে পদ্ধতিগুলি ভালো সেগুলিকে গ্রহণ করে জন প্রশাসনিক ব্যবস্থার উন্নতি ঘটানো হবে।
আর্থিক প্রভাব
এই সমঝোতাপত্র বাস্তবায়নের জন্য প্রত্যেকটি দেশ নিজ নিজ ব্যয়ভার বহন করবে। সমঝোতাপত্রে বলা হয়েছে, পুরো কর্মসূচীর ব্যয়, চুক্তি অনুযায়ী নানা ধরণের কাজের ওপর নির্ভর করবে।
বিস্তারিত তথ্য
এই সমঝোতাপত্রের মাধ্যমে যেসব ক্ষেত্রে সহযোগিতা গড়ে উঠবে সেগুলি হল-
ক) সরকারের পরিচালন ব্যবস্থাপনার উন্নয়ন
খ) স্বতঃপ্রণোদিত পেনশন প্রকল্পের বাস্তবায়ন
গ) সরকারী কাজে বৈদ্যুতিন পদ্ধতিতে নিয়োগ
এই সমঝোতাপত্রের মূল উদ্দেশ্য হল জন প্রশাসন ও প্রশাসনিক সংস্কারের ক্ষেত্রে উভয় দেশের মধ্যে দ্বিপাক্ষিক সম্পর্কে দৃঢ় করা। এর ফলে দুই দেশের বিভিন্ন দপ্তরের মধ্যে আলাপ-আলোচনা হবে। সরকারের পরিচালন ব্যবস্থাপনার উন্নতি, স্বতঃপ্রণোদিত পেনশন প্রকল্পের বাস্তবায়ন এবং সরকারি কাজে বৈদ্যুতিন পদ্ধতিতে নিয়োগের ক্ষেত্রে গাম্বিয়া ভারতের সঙ্গে একযোগে কাজ করতে আগ্রহী। এই সমঝোতাপত্রের ফলে উভয় দেশের মধ্যে সহযোগিতার পরিবেশ গড়ে উঠবে। দুটি দেশ প্রশাসনিক অভিজ্ঞতার আদান-প্রদান করবে।
প্রেক্ষাপট
ভারত সরকার দেশের বিভিন্ন সরকারি পরিষেবার মানোন্নয়ন ঘটাতে আগ্রহী। আর তাই জন প্রশাসন ও প্রশাসনিক সংস্কারের উন্নতি ঘটানোর উদ্যোগ নেওয়া হয়েছে। ‘ন্যূনতম সরকার সর্বোচ্চ প্রশাসন’ নীতির মাধ্যমে এই সমঝোতাপত্রটিকে বাস্তবায়িত করা হবে।
CG/CB/NS
(Visitor Counter : 143
প্রধানমন্ত্রীরদপ্তর
নেপালের লুম্বিনীতে প্রধানমন্ত্রীর সফরের সময় স্বাক্ষরিত সমঝোতাপত্র / চুক্তি এবং নথিপত্র বিনিময়ের তালিকা
নতুন দিল্লি, ১৬ মে, ২০২২
|
|
ক্রমিক সংখ্যা
|
|
সমঝোতাপত্রের বিষয়
|
|
১.
|
|
বৌদ্ধ বিষয়ক শিক্ষার ক্ষেত্রে ডঃ আম্বেদকর নামাঙ্কিত একটি পদ তৈরিতে ইন্ডিয়ান কাউন্সিল অফ কালচারাল রিলেশন্স  এবং লুম্বিনী বৌদ্ধ বিশ্ববিদ্যালয়ের মধ্যে সমঝোতাপত্র
|
|
২.
|
|
ইন্ডিয়ান স্টাডিজ সম্পর্কে আইসিসিআর-এর একটি পদ তৈরিতে ইন্ডিয়ান কাউন্সিল অফ কালচারাল রিলেশন্স  এবং সিএনএএস ত্রিভূবন বিশ্ববিদ্যালয়ের মধ্যে সমঝোতাপত্র
|
|
৩.
|
|
ইন্ডিয়ান স্টাডিজ সম্পর্কে আইসিসিআর-এর একটি পদ তৈরিতে ইন্ডিয়ান কাউন্সিল অফ কালচারাল রিলেশন্স  এবং কাঠমান্ডু বিশ্ববিদ্যালয়ের মধ্যে সমঝোতাপত্র
|
|
৪.
|
|
পারস্পরিক সহযোগিতার জন্য নেপালের কাঠমান্ডু বিশ্ববিদ্যালয় এবং ইন্ডিয়ান ইন্সটিটিউট অফ টেকনলোজি মাদ্রাজ -এর মধ্যে সমঝোতাপত্র
|
|
৫.
|
|
স্নাতকোত্তর পর্যায়ে যৌথ ভাবে ডিগ্রি প্রদানে নেপালের কাঠমান্ডু বিশ্ববিদ্যালয় এবং ইন্ডিয়ান ইন্সটিটিউট অফ টেকনলোজি মাদ্রাজ -এর মধ্যে চুক্তি সংক্রান্ত নথিপত্র বিনিময়
|
|
৬.
|
|
অরুণ ৪ প্রকল্পের উন্নয়ন ও রূপায়নে এসজেভিএন লিমিটেড এবং নেপালের বিদ্যুৎ কর্তৃপক্ষের মধ্যে চুক্তি
CG/BD/AS/
(
যোগাযোগওতথ্যপ্রযুক্তিমন্ত্রক
টেলিযোগাযোগ বিভাগ ভারতে বিদেশি অপারেটরদের আন্তর্জাতিক রোমিং সিমকার্ড/গ্লোবাল কলিং কার্ড বিক্রি/ভাড়া দেওয়ার জন্য এনওসি জারি/পুনর্নবীকরণের ক্ষেত্রে নীতি সংশোধন করেছে
নয়াদিল্লি, ১৮ জানুয়ারি, ২০২২
টেলিকম ক্ষেত্রে নীতি সংস্কারের অঙ্গ হিসাবে টেলিকম বিভাগ আন্তর্জাতিক রোমিং সিমকার্ড/গ্লোবাল কলিং কার্ড বিক্রি/ভাড়া দেওয়ার জন্য এনওসি জারি/পুনর্নবীকরণের ক্ষেত্রে সংশোধিত শর্তাবলী জারি করেছে। ভারতে আন্তর্জাতিক রোমিং সিমকার্ড/বিদেশি অপারেটরদের গ্লোবাল কলিং কার্ডের বিক্রি/ভাড়ার বিষয়ে ট্রাই – এর সুও-মোটো সুপারিশের উপর আলোচনার পর টেলিকম বিভাগ এই সংশোধিত শর্তাবলী চূড়ান্ত করেছে। সংশোধিত শর্তাবলীতে বিদেশে সফররত ভারতীয় নাগরিকদের স্বার্থ রক্ষার প্রক্রিয়া শক্তিশালী এবং অন্যান্য লাইসেন্স/রেজিস্ট্রেশনের সঙ্গে সঙ্গতিপূর্ণ পদ্ধতিগুলিকে সুবিন্যস্ত করা হয়েছে।
সংশোধিত নীতিতে এই এনওসি হোল্ডারদের কাস্টমার কেয়ার সার্ভিস, যোগাযোগের বিশদ বিবরণ, ট্যারিফ প্ল্যান সম্পর্কিত তথ্য, সুযোগ-সুবিধা সম্বলিত পরিষেবা ইত্যাদি বিষয় সম্পর্কিত তথ্য প্রদান বাধ্যতামূলক করা হয়েছে। বিল সংক্রান্ত এবং উপভোক্তাদের অভিযোগ নিষ্পত্তির বিষয় আরও শক্তিশালী করা হয়েছে। এছাড়াও, সংশোধিত নীতিতে অন্যান্য লাইসেন্স/রেজিস্ট্রেশনের সঙ্গে আবেদন প্রক্রিয়া/অন্যান্য প্রক্রিয়াগুলির ক্ষেত্রে সঙ্গতি বজায় রাখার পাশাপাশি এনওসি হোল্ডারদের সমস্যার সমাধান/পরিচালন ব্যবস্থাপনাকে সহজ করা হয়েছে।
CG/SS/SB
(Visitor Counter : 109